b'\n_START_ARTICLE_\nJanez Bona\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nV Ljubljani je kon\xc4\x8dal gimnazijo in bogoslovje in bil 26. julija 1859 posve\xc4\x8den, od 1860\xe2\x80\x931861 je bil prefekt v Alojzijevi\xc5\xa1\xc4\x8du, 1861\xe2\x80\x931863 kaplan v \xc5\xbdu\xc5\xbeemberku. \xc5\xbde kot dijak v gimnaziji je pisal pesmice. V katoli\xc5\xa1kem \xc4\x8dasopisu Zgodnja Danica je 1857 in 1858 objavil z znakom \xe2\x80\xa5n\xe2\x80\xa5*\xe2\x80\xa5n\xe2\x80\xa5 ve\xc4\x8d pesmi nabo\xc5\xbene vsebine. Pozneje se je v vezani besedi redkeje ogla\xc5\xa1al in za\xc4\x8del pisati v prozi. Zgodnja Danica je 1859 in 1860 objavila Nekaj iskric, niz kraj\xc5\xa1ih zgodbic. V bogoslovju je sestavil molitvenika Iskrice (po F. Simoni\xc4\x8du, Ljubljana, okoli 1864) in Sveta nebesa, na\xc5\xa1a prava domovina (Ljubljana, 1859, 1862, 1866, 1874), opisal \xc5\xbeivljenje prijatelja G. Kemperla, ki je 1858 umrl kot \xc5\xa1tudent bogoslovja (Drobtinice. 1859\xe2\x80\x931860, poseben natis Gradec 1860, ponatis Zgodnja Danica 1860).'